MEXIKÓVÁROSI ÜGYÉSZI HIVATAL
A 2020-as évben 3748 nőt gyilkoltak meg Mexikóban.
Ezen esetek közül 2801 volt szándékos emberölés,
és 947 femicídium, vagyis nemi indíttatású nőgyilkosság.
Ha nőként küzdeni akarunk az erőszak ellen,
akkor össze kell fognunk.
Tudatában kell lennünk, hogy szükségünk van egymásra.
Sayuri Herrera lett a Femicídium Elleni Ügyosztály vezetője
a mexikóvárosi Főügyészi Hivatalon belül.
A főügyész a kinevezést a közösségi médiában jelentette be.
A civil életben tevékeny aktivista ügyvéd szokatlan választás erre a posztra.
Az ügyészi megbízatás ijesztő,
de úgy éreztem, hogy valakinek tennie kell valamit.
Dr. Sayuri Herrera Román kinevezésének célja
új alapokra helyezni a nők elleni bűncselekmények üldözését,
hogy ezek ne maradjanak büntetlenül.
Bárki mást is választhattak volna,
de én éreztem magamban az elhivatottságot.
Fel kell tennünk a kérdést,
hogy ha léteznek jogszabályok, eljárások, ügyészi hivatalok,
miért úszhatják meg az elkövetők mégis szinte minden esetben?
MEXIKÓVÁROSI FŐÜGYÉSZSÉG
AZ ÜGYÉSZNŐ
MEXIKÓVÁROS
Az elsők erre! Erre menjenek, kérem!
Fáradjanak be!
ÜGYÉSZI HIVATAL FEMICÍDIUM ELLENI ÜGYOSZTÁLY
A femicídium elkövetői férfiak.
Általában jól ismerik az áldozatot, kapcsolatban állnak vele.
Éppen ezért ezek a bűncselekmények megelőzhetőek,
kezelhetőek, felszámolhatóak,
mert ismerjük a gyökereiket.
VEZETŐ ÜGYÉSZ FEMICÍDIUM ELLENI ÜGYOSZTÁLY
FEMICÍDIUM: NEMI INDÍTTATÁSÚ NŐGYILKOSSÁG
Minden egységnek vannak saját nyomozói,
akik az erőszakos haláleseteket vizsgálják a városban.
KÉSSEL ELKÖVETETT FEMICÍDIUM LŐFEGYVERREL ELKÖVETETT FEMICÍDIUM
Jó reggelt! Femicídium Elleni Ügyosztály.
Hogy mit értünk erőszakos halál alatt?
Ha az áldozaton sérülés van,
ennek négy oka lehet.
Természetes ok,
baleset,
öngyilkosság,
és az utolsó, ami minket érint,
bűncselekmény.
Folyamatos készenlétben vagyunk.
ÜGYÉSZ
Napi 24 órában fogadjuk a bejelentéseket.
Ez a munka sosem egyhangú vagy unalmas.
Ez olyasmi…
Szolgálatban sosem tudjuk, mire számíthatunk.
NYOMOZÓ
Tehát az Avenida Principal
és a Gloria Marín kereszteződésében.
A cím Ampliacion Emiliano Zapata negyed, Itzapalapa, Mexikóváros.
Van itt minden. Gyilkossági kísérlet, erőszak, sérülések…
- Lövöldözés… - …öngyilkosság, bomló női testek.
A szolgálat folyamatos készenlét.
Egy takaróba csavarva találták meg.
A takaró fehér-kék színű,
függőlegesen és vízszintesen fekete csíkozással.
Amikor értesülünk egy bűncselekményről,
a rendőrök összegyűjtik az adatokat, hogy kiküldhessük a szakértőinket,
akik begyűjtik a bizonyítékokat.
Igen, sok a munka, sok nehézségnek vagyunk kitéve.
Van, hogy hajnali háromkor fut be hívás. Néha a tetthelyet megtalálni is kihívás.
Durva helyeken járunk. Van, ahol térerő sincsen.
Rémes helyek ezek.
Mindenhol szemét, csótányok, ágyi poloskák, egyebek.
Tegnap nyitáskor láttam, hogy…
Mindig sok ott a szemét. Nem is gondoltam, hogy valaki lehet ott.
Pályáztam az ügyészség emberölés, femicídium,
és emberrablás elleni osztályára is.
Végül a femicídium elleni ügyosztályra kerültem.
Akkoriban már kezdett emelkedni a nőgyilkosságok száma,
de még nem volt jelentős a számuk.
Egy szolgálatban egy-kettő fordult elő.
Nem volt olyan sok eset.
Az ügyész felel a nyomozásért,
az erőszakos bűntettek felderítéséért,
hogy igazságot szolgáltathassunk az áldozatnak.
Mennyi van, 591? Melyik aktában?
- Az akták azon része… - És mi a…
Az ügyész beosztottai között
van egy csapat specialista,
akik jogvégzett férfiak és nők, szakértők,
valamint nyomozók.
Együtt végezzük a munkát.
Nem volt tapasztalatom. Sosem dolgoztam ügyészként.
Ezelőtt aktivista voltam,
ami megnehezítette a dolgomat, mert emiatt nem bíztak bennem.
Úgy érezték, hogy én nem vagyok a „rendszer” része.
Az első hivatalban töltött napomon az osztály összes ügyésze felmondott.
Az összes. Nem akartak itt dolgozni.
Nem akartak velem dolgozni.
Előítéleteik voltak velem szemben.
Ezért sztrájkolunk.
Ezért sztrájkolunk már 83 napja.
Ezért folytatjuk az ellenállást,
ezért követelünk demokratikus, ingyenes, mindenkinek elérhető oktatást.
Ezért kértük ezt a találkozót, hogy megegyezésre jussunk…
Az ügyészségen egyesek a szemembe mondták:
„Maga a '99-es évfolyamból való!”
Mintha azt mondták volna:
„Maga az egyik bajkeverő tiltakozó.”
DIÁKOK SZTRÁJKOLNAK AZ ÁLLAMI EGYETEMEN
Megtapasztaltam, milyen az elnyomás.
Bűnözőként kezeltek minket, mert az Állami Egyetem diákjaiként
tiltakoztunk és követeltük
az ingyenes és hozzáférhető oktatást.
Minden diák ellen így léptek fel,
aki támogatta az 1999-es sztrájkmozgalmat.
Hány iskola sztrájkolt ma?
Sztrájk!
Sokszor!
LEZÁRJUK AZ ÁLLAMI EGYETEMET, HOGY MEGNYITHASSUK MINDENKI ELŐTT
Sztrájk!
Én ezen mozgalom gyermeke vagyok.
A családom nem tudott róla, hogy sztrájkolok.
Azért tettem, mert így éreztem helyesnek.
Meg akartam akadályozni,
hogy az állami egyetemen tandíjat vezessenek be,
mert az apám és az anyám is egyszerű farmer volt,
így nem volt módunk fizetni az oktatásért.
- Fizessen az állam! - Ne legyen tandíj!
Beadtam a jelentkezésemet a jogi karra.
Már a sztrájk előtt eldöntöttem, hogy ügyvéd leszek,
hogy kiálljak az emberek jogaiért.
Amiatt, ahogy a sztrájk zajlott, és ahogy végződött…
főleg amiatt, ahogy végződött,
hogy a rendőrök lerohanták az egyetemet…
nagyot csalódtam az állami intézményekben, úgy általában az államban.
Letartóztatási parancs volt ellenem.
Vád alá helyeztek.
Mocskos disznók! Dögöljetek meg!
- Idióta bunkó! - Elég!
Cseszd meg!
A 9 hónapig és 17 napig tartó sztrájk után békésen visszafoglalták a létesítményeket.
A sztrájktanács vezetőit elfogták.
Egyikük Alejandro Echavarría, vagyis „El Mosh”.
Ő Mario Flavio Benítez Chávez,
aki szoros kapcsolatban áll a Zapatista Nemzeti Felszabadító Sereggel.
Amikor az egyetem átalakításáról beszéltünk,
sokat merítettünk mindabból,
amit a zapatista mozgalomról olvastunk.
A zapatista mozgalom fordulópontot hozott, személyesen az én életemben is.
Ott voltam az egyetemen Marcos alparancsnok látogatásakor.
Szép napot, Mexikói Állami Egyetem!
Zapatista Nemzeti Felszabadító Sereg!
Az a pillanat reménnyel töltött el minket.
Izgalmas volt hallani a zapatistákat.
Egyetemista fiúk és lányok,
arra kérünk titeket, hogy ne feledkezzetek el az elesettekről,
és ne adjátok fel a harcot a jövőért,
amit vagy közösen építünk fel, vagy sehogyan.
Ezt a cikket kitettem a falra,
hogy sose felejtsem el a gyökereimet.
Apám földművesből lett gyári munkás,
hogy saját otthont vásárolhasson a családunknak.
Sajnos azonban csalók áldozata lett.
Végül azonban őt zárták börtönbe.
Erről mindig nagy felháborodással beszélt.
Egy ügyvédnő hozta őt ki a börtönből.
A szabadulása után apám óriási tisztelettel beszélt róla.
Akkor határoztam el, hogy én is ügyvéd akarok lenni.
Foglalkoztam jogtalanul bebörtönzöttek ügyeivel.
Enrique Peña Nieto elnök úr,
árulja el,
hogy mikor adják vissza Julio Cesar testét a családjának!
Maguk ölték meg. Adják vissza!
Negyvenkettő, negyvenhárom, igazságot!
HOL VAN A 43 ELTŰNT EMBER?
Foglalkoztam jogellenesen, eljárás nélkül kivégzettek ügyeivel.
Kínzásokkal.
Nem hajlandóak kivizsgálni a kínzásokat.
Foglalkoztam emberrablással ártatlanul megvádoltak ügyével.
Családegyesítést kérünk.
Képviseltem szexuális erőszak női áldozatait.
A Francisco de Vitoria Emberjogi Központban dolgozom.
Majd jött a Lesvy-gyilkosság az Állami Egyetemen.
Egy nyilvános telefon kábelére felakasztva találtak
egy Lesvy nevű 22 éves nőt tegnap az Állami Egyetemen.
Még nem egyértelmű, hogy gyilkosság vagy öngyilkosság történt,
mert a testén nem találtak sérüléseket, bár furcsa,
hogy egy telefonkábellel…
Ez volt az első femicídium, amin dolgoztam.
A 22 éves Lesvy Berlín Rivera Osorio képviseletében vagyunk itt.
Az ügyészi hivatal öngyilkosságnak minősítette az esetet,
és erről több olyan bejegyzést tettek közzé,
amivel kegyeletsértést követtek el.
Én pedig ismét szembeszálltam az egyetem vezetésével.
Elindult egy újabb diákmozgalom, de ez nagyon más volt, mint a korábbi,
mert ezúttal a nők puszta élethez való jogáért álltunk ki.
NE LEGYEN TÖBB ÁLDOZAT
Kiváló nyomozói munkát végeztünk.
Bemutattuk a saját szakértői megállapításainkat.
Jelentést készítettünk, amiben rekonstruáltuk a tényeket.
Végül a hatóságok arra jutottak, hogy valóban femicídium történt.
Kizárólag mi állítottuk,
mi győzködtük kezdettől fogva
a hatóságot és a köztisztviselőket arról,
hogy ez nőgyilkosság volt, nem öngyilkosság.
Ez ma be is bizonyosodott.
Ma napvilágra került az igazság, ma…
Amikor kijöttünk a meghallgatásról,
más áldozatok édesanyjai vártak minket.
Ezek az édesanyák azt kérdezgették tőlünk:
„Az én lányomnak mikor szolgáltatnak igazságot?
Nekünk mikor szolgáltatnak igazságot?”
Valahogy mégis mind tele voltak reménnyel,
hogy egyszer rájuk is sor kerül majd.
Nyilván boldog voltam,
de amikor láttam azokat az édesanyákat, reménnyel telve, igazságot követelve,
azonnal tudtam,
hogy még nem végeztünk.
Ha egy nőnek igazságot szolgáltatnak, az mindegyikünknek elégtétel,
de közös sorsunk az igazságtalanság is.
És ezek a nők, anyák, diákok nyomást gyakoroltak az államra,
amíg az végül elismerte a válság tényét.
Így jött létre a Femicídium Elleni Ügyosztály.
Megadjuk a szót
Ernestina Godoy Ramosnak, Mexikóváros főügyészének.
Lassan ugyan, de végre megértettük, hogy a nők által átélt erőszak
valójában mindannyiunkra hatással van.
Ezért most létre kívánunk hozni
egy különleges ügyészi ügyosztályt, aminek feladata kizárólag
a femicídiumnak minősülő támadások kivizsgálása.
Az ügyészi hivatal küldetése…
A vezető kinevezésénél szakítani akartam a bürokratikus hagyományokkal.
MEXIKÓVÁROS VOLT FŐÜGYÉSZE
Nem akartam ismert, bevált kollégát kinevezni,
nem akartam belső kiválasztást, így nyilvános pályázatot írtunk ki.
Jó reggelt, ügyvédnő!
Ez a toborzási folyamat második része.
Az ügyészség femicídium elleni ügyosztályának vezetőjét keressük.
Az eljárás során nem szabad szem elől téveszteni,
hogy a legfontosabb személy az,
akinek jogait megsértették…
Kezdettől fogva úgy éreztem, hogy a legjobb interjú
és a legjobb beadott pályázat egyaránt Sayurié volt.
Nem ismertem őt korábban,
annyit tudtam róla, hogy aktivistaként dolgozott.
Elbeszélgettünk vele.
Sosem gondoltam, hogy ügyész leszek.
Amikor a főügyész asszony döntött a kinevezésemről
és felhívott emiatt, épp az Állami Egyetemen voltam.
Emlékszem, mély levegőt vettem,
mert rájöttem, hogy az életem fenekestől fel fog fordulni.
Ha felfelé tekintünk,
a hatalom irányába,
vagy magányosan harcolunk tovább, vagy belesétálunk a csapdába,
mert elhisszük, hogy belülről változtathatunk valamin.
Hány baloldali sétált már bele ebbe a csapdába?
Akik azt hiszik, ha elmennek közszolgának, képesek lehetnek változást elérni.
Pedig épp az ellenkezője történik.
A hatalom átformálja őket, és az egykori aktivistákból
a hatalom egyszerű kiszolgálói lesznek.
Egyértelmű, hogy az előttem álló feladatot
egyvalaki nem tudja megoldani.
De egyértelmű, hogy ide magabiztos ember kell,
akinek megvannak a szükséges képességei,
aki reménnyel és meggyőződéssel telve vallja,
hogy a kialakult helyzet visszafordítható.
Azért dolgozom az ügyészségen, mert hiszem, hogy változhatnak a dolgok.
De függetlenül a változás sikerességétől,
hiszem, hogy vannak ügyek és áldozatok,
amelyek esetében itt és most segíthetünk.
Nem szabad szem elől tévesztenünk,
hogy miért vagyunk itt, mi a célunk.
Az én célom nőgyilkosságok kivizsgálása.
Nem az ügyészi pozíció a lényeg, nem karrierre vágyom.
Jó reggelt! Femicídium Elleni Ügyosztály.
Joana Esmeralda esetében az áldozat férje
feladta magát egy kerületi rendőrőrsön.
Azzal állított be: „Megöltem a feleségem.”
…A FELESÉGEM HALOTT
Pontosan elmondta, mit tett a nővel.
Ezek után parancsot kaptunk…
NYOMOZÓ
hogy keressük meg a maradványait.
Itt a vízmosás. Ez az a hely.
Állítólag itt akarta bedobni a vízbe.
HELYSZÍNI VIZSGÁLAT
A gyanúsított feldarabolta az áldozatot, majd a csatornához ment,
és ott szabadult meg a testrészektől.
…HOGY MEGSZABADULJON A HOLTTESTTŐL
Betsy, meddig tarthatjuk előzetesben?
Három negyvenöttől…
hat negyvenötig?
- Tizenegykor visszük át? - Kösz.
A Femicídium Elleni Ügyosztály felhatalmazást kapott,
hogy a helyszínre menjen, ami a Río de los Remedios volt.
TICOMÁN NEGYED
Itt születtünk.
A nővérem itt nőtt fel, itt járt iskolába, itt volt gyerek.
Az egész életét ebben a negyedben töltötte.
Ez egy veszélyes környék. Nevezhetjük „piros lámpás” negyednek is.
Nagyon sok itt a bűncselekmény, nem biztonságos itt élni.
A nővérem tartotta össze a családunkat.
Ő volt a legidősebb köztünk, így szinte a második anyánk volt.
AZ ÁLDOZAT HÚGA
Amikor például szülinapunk volt,
bohócnak öltözött és viccekkel szórakoztatott minket.
Mi voltunk az első gyerekei. Aztán persze lett saját családja.
Ezt én fotóztam. Az egyik utolsó kép róla és nagyiról.
Anya nagyon szeretett minket. Nekem ő volt a minden, a legjobb barátom.
Nem voltak titkaim előtte.
A világ legjobb anyukája volt.
AZ ÁLDOZAT LÁNYA
Mindig számíthattunk rá.
A nővérem a lányaiért élt.
Aznap reggel az tűnt fel, hogy nem vitte el őket iskolába.
Ezt különösnek találtam, ez a felelőtlenség nem rá vallott.
Átmentem anyánkhoz, de ő sem látta a nővéremet.
Már korábban is voltak jelei a bántalmazásnak.
De a nővérem attól félt, ha elválik, elveszítheti a lányait.
Aznap bejelentettük a nővérem eltűnését, mert gyanítottuk, hogy a sógorom bántotta.
Korábban is előfordult már, hogy bezárta a házba,
de aznap nem tudtuk elérni, semmit sem tudtunk róla.
Egyértelmű volt, hogy baj van, ezért bejelentést tettünk a rendőrségen.
Aztán az egyik testvérem, aki aznap otthon volt, felhívott,
hogy rendőrök jártak nála.
A sógorom feladta magát. Beismerte a nővérem megölését.
Rendben, tehát vallomást akar tenni. Mit szeretne elmondani nekünk, Juan?
Egy rokonom házában voltam.
- Úgy döntöttem, hogy megölöm az asszonyt. - Hogyan?
Egy éles késsel, uram.
És mit csinált utána?
Feltakarítottam és megszabadultam a bizonyítékoktól.
Felmostam a vért, eltüntettem minden nyomot.
Értem.
A férfi a kihallgatásán elmondta,
hogy meggyilkolta Joanát,
valamint azt is, hogy a tette indítéka
a felesége állítólagos hűtlensége volt.
Abban bízott, hogy a bíró ezt méltányolható indítéknak tekinti majd,
ami igazolja a tettét, és felmenti a felelősség alól.
A hűtlensége miatt döntöttem úgy, hogy elveszem az életét.
Én helyre akartam hozni a dolgokat, de meg sem hallgatott, sőt, elutasított.
Ezért öltem meg, bíró úr. Ez minden.
Anya megmondta neki, hogy el akar válni, és ezúttal komolyan gondolta.
De apám nem volt hajlandó elengedni.
Azt mondta nekem: „Isten akarata, hogy anyáddal együtt legyünk.
Házasok vagyunk, ő a feleségem, hozzám tartozik.”
Azt hiszem, ez indított el mindent.
Kiszálltunk Joana házához.
HÁZKUTATÁSI PARANCS
2022. JÚNIUS
A nyomozók először kopogtak az ajtón,
a jelen lévő kolléga pedig elmondta,
hogy „Az ügyészi hivatal megbízásából nyomozunk.
Tegyék lehetővé a bejutást az ingatlanba!”
Majd kinyitották az ajtót.
Papírokat láttunk mindenfelé.
A falakat is plakátok, papírfecnik borították.
Emlékszem, az egyiken ez állt:
„Szeretlek. Mindig vigyázni fogok rád.”
Megdöbbentő volt a látvány,
főleg annak tudatában, hogy miért vagyunk ott.
Megtaláltuk Joana saját feljegyzéseit is.
Volt egy levél, amiben arról írt a férjének,
hogy el kéne válniuk, hogy már nem akar vele lenni.
Kérte a férjét, hogy adja el a bútorokat, és a pénz legyen a lányaiké.
Minden helyiséget át kellett kutatnunk,
hogy megtudjuk, pontosan hol végzett a férje Joanával.
Vérnyomokat kerestünk luminol segítségével.
Meg kellett találnunk a bűntény helyszínét,
hogy rekonstruálni tudjuk az eseményeket.
A beismerő vallomás nem elegendő.
Kellenek tárgyi bizonyítékok, tudományos, műszaki adatok.
GENETIKAI SZAKÉRTŐ TÖRVÉNYSZÉKI KÉMIKUS
A törvényszéki szakértőknél korlátozott mennyiségű luminol volt,
így pontosan meg kellett határoznunk, hol vizsgálódjanak.
Rajtunk múlt a bizonyítás sikeressége,
hisz mi irányítottuk őket.
A férje azt mondta: „Ott az az ágy, meg a ruhák. Oda fújják, ami csak van!”
Ez a vizsgálat azért különleges,
mert megmutatja a vért, ami az emberi szemnek már láthatatlan,
ha szándékosan feltakarították a tetthelyet.
Vagyis nem látunk semmit…
TÖRVÉNYSZÉKI KÉMIKUS
de ha luminolt használunk,
akkor láthatóvá válik a vér, ami korábban ott volt.
A luminol reakcióba lép a vérben található vassal,
és e kémiai reakció hatására fény keletkezik.
A kék fény megjelenése jelzi,
ha a vizsgálat eredménye pozitív, vagyis vért találtunk.
Elképesztő volt a látvány.
A keletkező fény megmutatta nekünk, hogy mi történt pontosan.
Láttuk a vonszolás nyomait.
Az egész szoba…
- Világított. - …kék fénybe borult.
A bizonyítékok alapján meghatároztuk a tetthelyet.
De amire mi a leginkább választ akartunk kapni a gyanúsítottól,
az az volt, hogy hol találjuk meg
Joana földi maradványait.
- Hol szabadult meg a maradványoktól? - A Río de los Remediosnál, uram.
- És mit csinált a fűrésszel és a késsel? - Ugyanazt. Beledobtam a folyóba, uram.
Még aznap este, ugyanazon az éjszakán.
- Volt segítsége? - Nem, uram. Egyedül tettem.
Háromszor fordultam, mire minden bizonyítéktól megszabadultam.
A férj állítólag az otthonuk közelében szabadult meg a testtől.
Végigment az utcán, befordult egy sarkon, majd felfelé haladt a folyó mentén,
és ott dobta ki a maradványokat.
A nyomozóink átkutatták a maradványok után
a folyó mindkét partját, de sikertelenül.
A KUTATÁS NEM HOZOTT EREDMÉNYT
Ragaszkodtam hozzá, hogy keressük tovább, de az emelkedő vízszint miatt
a főnököm nem fűzött ehhez sok reményt.
Azt feleltem: „Muszáj megpróbálnunk.”
Összeállítottunk egy kutatócsoportot.
A folyó tele van szeméttel. A kutatás olyan volt, mint…
- Tűt keresni a szénakazalban. - Pontosan.
A kutatás többféleképpen végezhető, az adott területtől függően.
Mivel itt nyílt területről volt szó, a zónákra osztás módszerét alkalmaztuk.
Négyzet alakú zónákra osztottuk a területet.
Egymás után fésültük át a zónákat,
hogy lefedjük a teljes területet.
Volt ott egy meredek lejtő, amin óvatosan lehetett csak leereszkedni.
Ott találta meg Brenda Joana Esmeralda egyik karját.
Megláttam egy fehér rongyra hasonlító dolgot.
A rongy körül…
NYOMOZÓ
legyek sokasága repkedett, arra utalva,
hogy lehet ott valami számunkra érdekes.
Az áldozat keze volt.
BAL FELSŐ VÉGTAG (KÉZFEJ, KAR)
A folyóparton találtuk meg.
Ez volt az első…
az első jel, ami arra utalt, hogy itt érdemes folytatni a keresést.
Boldogok voltunk.
Volt egy WhatsApp-csoportunk,
és azonnal megosztottuk egymással a hírt, hogy megtaláltuk a kart.
Ezek után egyesek felvetették, hogy fejezzük be a keresést, ennyi elég.
Mi azonban makacsul ragaszkodtunk a folytatáshoz.
Segítséget kértünk a tűzoltóktól és a katasztrófavédelmi egységtől.
Úgy véltük, hogy célszerű lenne hajóról folytatni a folyó átkutatását.
Az én vagyok, ott hátul.
A kollégák az öveik és egy kötél segítségével ereszkedtek le.
A víz majdnem a mellkasukig ért.
Borzasztó volt a szag.
Még a csapat legszkeptikusabb tagjai is
új erőre kaptak, mindenki lelkesen és elszántan kutatott,
bízva abban, hogy megtaláljuk az egész testet.
Egyértelműen látszik, ha valaki őszinte lelkesedéssel teszi a dolgát,
és ez az elszántság idővel másokra is átragad,
mert látják, hogy ez nem csak egy kötelezően letudandó feladat.
Még háromszor kutattuk át a folyót.
Az egyik fickó a csapatból a folyó partján megtalálta a lábát.
Azonnal odahívtunk mindenkit.
A tűzoltók és a szakértők leereszkedtek,
és valóban, a teljes végtag ott volt.
EMBERI TESTRÉSZ, JOBB COMB, LÁBSZÁR ÉS LÁBFEJ
Sikerült.
Megtaláltuk minden testrészét.
A HIÁNYZÓ VÉGTAGOK
Nagyon boldogok voltunk,
hogy elvégeztük a feladatot.
Megtapsoltuk magunkat, aztán csináltunk egy csoportképet.
Ezek után felhívtuk a családot
és tudattuk velük, hogy megtaláltuk a test minden darabját.
Akkor végre úgy éreztem, hogy az a férfi vesztett.
Legalábbis részben.
Mert az a férfi még halálában is
felül akart kerekedni a feleségén.
Még halálában is meg akarta fosztani a méltóságától,
a családját, a gyerekeit pedig a megnyugvástól.
De kudarcot vallott.
Mert mi megtaláltuk Joana Esmeralda holttestét.
Ez csodálatos érzés volt.
41 ÉVES
Sokkot kaptam. Még meggyászolni sem tudtam a nővéremet.
Elnyomtam magamban az érzéseket, mert csak az foglalkoztatott,
hogy igazságot szolgáltatnak-e neki.
Ez akkor sokkal jobban aggasztott.
Jó reggelt, Liz!
Először is…
őszinte részvétünk a Joanával történtek miatt.
Ahogy korábban is említettük,
nagy erőkkel kerestük őt,
és sikerült megtalálnunk a maradványait.
- Elnézést, ezt leveszem. - Rendben.
Nos…
Azt akartuk, hogy Joana Esmeralda megkaphassa a végtisztességet,
hogy visszaadhassuk őt a családjának, hogy a teste végre békében nyugodhasson.
Az országban elkövetett nőgyilkosságok minden jellemző sajátossága
fellelhető ebben az ügyben.
A hosszú ideig tartó kapcsolaton belüli erőszak,
az árvává vált gyerekek,
a férfi, aki számára a nő teste csak szemét,
aki hiszi, hogy jogos az, amit tett,
akinek Joana Esmeralda csak egy tárgy, ami a tulajdona, ami felett rendelkezhet.
Mi azonban teljesítettük a kötelességünket,
és megkerestük őt.
Ezt tettük. Nem söpörtük félre,
mondván, hogy „Késő, úgysem lesz meg, hagyjuk!”
A maradványokat a koporsóba tesszük, lezárjuk, és utána elbúcsúzhatnak tőle.
Szóljanak, ha visszajöhetünk lezárni a sírt.
Rendben? Jó.
Engedjenek át, kérem!
Úgy tűnik, minden rendben.
Hagyjuk magára a családot!
Majd szólnak.
Anya halála után én sem akartam tovább élni.
Úgy éreztem, hogy nélküle nincs értelme az életnek.
Nem akartam itt maradni,
ebben a világban.
Meg akartam halni.
De a húgom azt kérdezte tőlem:
„Ha te is elhagysz, mi lesz velem? Már nincs se apám, se anyám.
Mi lesz velem nélküled?”
És ráébredtem, hogy igaza van.
A saját gyászomtól nem láttam az ő fájdalmát.
A húgom még nagyon kicsi volt, alig tízéves, amikor anya meghalt.
Elhatároztam, hogy összeszedem magam.
Bármennyire is szenvedtem,
félre kellett tennem a saját fájdalmamat,
hogy mindketten továbbléphessünk.
Én vagyok a húgom gyámja.
Az ő napirendjéhez igazodó állás kellett, ezért éjjeli műszakos szobalány lettem,
hogy délután együtt lehessünk.
Számomra az igazságszolgáltatás
igazságos döntést jelent, hogy mindenki azt kapja, amit érdemel.
És bár időbe telt, de igazságot szolgáltattak anyának.
Két évig tartott, mire megszületett az ítélet,
de igazságos döntést hoztak.
Apánk még feltételesen sem kerülhet szabadlábra,
és minden szülői jogától megfosztották, többé semmi köze hozzám és a húgomhoz.
Jöhet a következő ügy, ügyész!
Igen, bíró úr. Vádemelést javasolunk.
Juan Gómez Pérezt vád alá helyezzük
miután bizonyítást nyert a bűnössége
femicídium bűncselekményének elkövetésében,
amelynek áldozata…
JUAN GÓMEZ PEREZ 70 ÉV BÖRTÖN
Mind tanultunk ebből az esetből.
Egyrészt megkönnyebbültünk, mert igazságot szolgáltattunk valakinek,
visszaadtuk a méltóságát és az emlékét,
másrészt büszkeséggel töltött el minket, ami igen fontos ebben a munkakörben.
És ez a csapatnak köszönhető. Csapatmunka volt.
Ha azt kérdezem magamtól, hogy mit jelent nőnek lenni Mexikóban,
rájuk gondolok.
Azokra a nőkre, akik nem adják fel,
akik harcolnak tovább az igazságért.
Mi, nők, különböző helyeken és módokon, de egy olyan világ felépítésén dolgozunk,
amilyenben élni szeretnénk.
Telt az idő, és én nem akartam, hogy anyám élete hiábavaló legyen.
Azt akarta, hogy diplomát szerezzek,
így folytattam a tanulást.
Még mindig fáj, és ez sosem múlik el, de tanulok tovább.
Jogi karra járok a munka mellett.
A fizetésem elég a lakbérre, az internetre
és mindenre, ami a húgomnak az iskolába kell.
Ha egy nőnek igazságot szolgáltatnak, az mindegyikünknek elégtétel,
de közös sorsunk az igazságtalanság is.
És ezért
muszáj folytatnunk.
Az átéltek miatt szeretnék ügyész lenni.
Előtte más szakra készültem,
de most már az ügyészségen szeretnék dolgozni,
méghozzá nőgyilkosságokkal foglalkozó ügyészként.
A fájdalom, amit átéltem, segít megértenem mások fájdalmát.
A saját tapasztalataim miatt megértem, hogy mások min mennek keresztül.
Sokszor jártunk a Chapultepec állatkertben.
A nővérem imádta az állatokat.
Az unokahúgaim még kicsik voltak,
és gyakran csónakáztunk velük a tavon.
Anya vett nekem egyszer egy ilyet.
Emlékszel? Állatokra hasonlítottak. Folyton húzgáltad őket magad után.
Az igazság a legjobb gyógyír.
Ha igazságot szolgáltatnak nekik,
az emberek nem gyötrődnek a történteken, tovább tudnak lépni.
Nem kell félretenniük az életüket, hogy bíróságra járkáljanak.
Jaj!
Új bejelentés érkezett.
Parancs- és naplóinformáció.
A 6822-es járőregység a Benito Juárez kerületben,
a Del Valle negyedből vészhelyzetet jelent.
A helyszín a Suntory étterem.
Ötös kód.
A feliratot fordította: Kisházi Viktória .